Godišnjica ključne bitke za SAD
Jedna od bitaka koja je imala najdalekosežnije posledice u istoriji Severne Amerike, dogodila se pre 175 godina istočno od Hjustona
Ponavljanje priče pomoću inscenacije originalnog sukoba, traje duže od same bitke. Male snage teksaških pobunjenjika pod vođstvom generala Sema Hjustona, zbrisale su meksički logor za oko 18 minuta i to je bilo jedno od najvećih iznenađenja u američkoj istoriji. Meksikanci su do tada lako dobijali svaku bitku i moguće je da ih je ovde koštalo preterano samopouzdanje. Zarobljeni meksički lider, general Antonio Lopez de Santa Ana, naredio je svojim trupama da odu iz Teksasa. On je potpisao dokument o nezavisnosti teritorije, što prema tvrdnjama zvaničnika u Meksiku nije imao pravo da učini. U ovoj inscenaciji bitke, priređenoj na originalnom bojnom polju, u blizini spomenika San Hasinto, Ilario de la Penja, meksički Amerikanac iz San Antonija u Teksasu, igrao je Santa Anu, koji je bio upućen u Teksas da uspostavi red. De la Penja kaže da saoseća sa Meksikom, ali da mu se više dopada strana koja je pobedila. Mnogi Meksikanci su i dalje ozlojeđeni, jer smatraju da je reč o američkom grabljenju zemlje. Ali i neki od pobunjenika, kao što je slavni Huan Segin, bili su Meksikanci. A De la Penja dodaje da njihova kultura opstaje. Hispanci su etnička grupacija koja u Sjedinjenim Državama najbrže raste i verovatno će u narednim decenijama to biti dominantna kultura ovde u Teksasu i ostalim jugozapadnim državama. Elizabet Elizalde je došla na „predstavu“ sa sinom Edgarom. „ Ipak, ona dodaje da Teksas i Meksiko Siti razdvaja više od hiljadu kilometara planina i pustinja. Prema tome, čak i da je Santa Ana pobedio u ovoj bici, ne bi mogao da zadrži kontrolu nad Teksasom. Sa druge strane spomenika, na terenu na kojem su se pre 175 godina dogodili najžešći okršaji, profesor srednje škole Skot Grifin objašnjava događaj grupi svojih đaka. On je odrastao na tom području i celog života se bavio istorijom. Grifin kaže da razume da su neki ljudi tu dobili, a neki izgubili. Ali Grifin zapaža da je Meksiko imao vrlo malo doseljenika na današnjem američkom jugozapadu – uključujući i Teksas – gde su prevagu imali ratnici Apača, Komanča i drugih indijanskih plemena. Ipak, neki Hispanici u Teksasu prate svoje poreklo do tog doba i voleli bi da su u ovoj inscenaciji predstavljene sve perspektive. Šesnaestogodišnja Džesika Tores je za ovu priliku obukla meksikansku majicu. Priča o ovoj bici, prema tome, u narednim godinama će biti ponovo prikazivana, sa novim naraštajem Teksašana, sastavljenim od pripadnika mnogih rasa i kultura koji preispituju istoriju. Kakvo bi god moglo da bude novo tumačenje, činjenica je da su se zahvaljujući ovoj bici i Meksičko-američkom ratu koji je usledio, Sjedinjene Države udvostručile po veličini, izašle na obale dva okeana i postale moćna sila na svetskoj pozornici.